**Visătorii**

*AlbAtros*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu știu cum sunt percepută

de fapt nici nu mă interesează...

Sunt o visătoare,

una din miile și milioanele de visători,

acei visători ce pot salva lumea,

nu cea vizibilă cea invizibilă,

sau poate că da,nu se știe,

chiar dacă mai fac greșeli,mărunte,

fac parte din cei care,

prin vocația lor de visători,

fiind visători solitari,am idealuri,

ce nu pot să dispară,chiar dacă uneori,

visele nu mi se îndeplinesc,voi rămâne o visătoare,

pentru că omenirea trăiește în propriile vise.

Poate că visele mele puse pe hârtie,

nu vor fi uitate,chiar dacă în prezent

sunt blamate de nevisători,

dar am convingerea că în timp vor fi apreciate.

Lumea este mai frumoasă când avem vise

pentru că viziunile visătorilor au idealuri mărețe

care se vor realiza mai devreme sau mai târziu,

nu contează timpul,ci frumusețea din inima lor.

Sigur ar fi mult de scris,dând exemlpe de idealuri

mărețe realizate,în timp ,dar nu o voi face

pentru că în această însemnare,poem,

sau ce-o fi,e doar locul meu.

De ce ne iubim visele,idealurile,

fiind considerați nebuni,singuratici,

acea solitaritate?

Pentru că lumea în care trăim,uneori,

nu este fără pată,lipsând pacea înconjurătoare,

ne refugiem în noi,unde iubim,poezia,muzică,arta,

ce ne dăruiește acea muzică ce ne face inima să cânte

frumusețea exterioară,dăruindu-ne aripi minții,inimii

zburând deasupra petelor din exterior.

Visele sunt acea puritate care dă strălucire

gândurilor noastre frumoase

pentru că în ele se află toate condițiile necesare

pentru o creștere interioară.

A dori înseamnă a obține.

A aspira înseamnă a atinge.

Visând vise îndrăznețe,așa vei deveni,dezvăluindu-ți,

ție în primul rând,evoluția în timp!!

Cea mai înaltă viziune a unui suflet

stă în trezirea unui înger,

ce doarme la marea majoritate dintre noi...

Visele noastre sunt semințele

realităților noastre interioare...

Dacă ne lipsesc visele,suntem seci pe interior

o stare pe care eu nu o voi accepta,

atât cât voi mai trăi!!

Sigur,unii m-ar condamna că nu folosesc cuvintele

precum ”divinitate”,”Dumnezeu”,

crezând că sunt un om fără credință,

dar nu este adevărat!

Sunt credincioasă,dar în felul meu!!